આ બાબતે સ્થાનિક રહેવાસી રાજેશ શેઠે મિડ-ડે LOCALને જણાવ્યું હતું કે ‘અહીં ગરટનું કામકાજ લાંબા સમયથી ચાલુ હતું જે હવે પૂરું થયું છે, પરંતુ રોડની સ્થિતિ તો હજુ પણ એવી જ છે જે લાંબા સમય પહેલાં હતી. રોડ પર અનેક ખાડાઓ હોવાથી પસાર થતી વખતે બહુ પરેશાની થાય છે. અમને એમ કે વરસાદ પહેલાં આ રોડ નવો બની જશે તો તકલીફ સહન નહીં કરવી પડે, પરંતુ નિરાશા મળી છે. અરે, અહીં તો ફક્ત એક-બે ઝાપટાં પડ્યાં અને ખાડાળા રોડ પર પાણી ભરાવાની સમસ્યા સર્જાવા લાગી. ભારે વરસાદ આવશે ત્યારે આ રોડની કેવી દુર્દશા થશે અને અહીંથી પસાર થનારા લોકોને પણ બહુ તકલીફ સહન કરવાનો વારો આવશે એ તો નક્કી છે.